Jusuf Nurkić

Jusufas Nurkičius (, g. 1994 m. rugpjūčio 23 d.) – Bosnijos ir Hercegovinos krepšininkas, žaidžiantis NBA lygoje besivaržančioje Jutos „Jazz“ komandoje.

 Karjera 

 Zagrebo „Cedevita“ (2012–2014 m.) 
2012 m. spalį Nurkičius prisijungė prie Zagrebo „Cedevita“ komandos.http://balkans.aljazeera.net/vijesti/nurkicu-se-ostvaruju-snovi Zagrebo komandoje jis didžiąją dalį rungtynių žaidė nuo suoliuko. 2013 m. sausį jis buvo išnuomotas į Zadaro „Zadar“ komandą, kurioje ženkliai patobulėjo.https://sportnet.hr/vijesti/453466/kosarka-aba-liga/jusuf-nurkic-na-posudbi-u-zadru-trazi-se-travis/?sportnet.hr Sekančiame sezone jis vidutiniškai pelnė po 11,6 taško per rungtynes.

 Denverio „Nuggets“ (2014–2017 m.) 
2014 m. NBA naujokų biržoje Čikagos „Bulls“ jį pasirinko 16-uoju šaukimu, tačiau tą pačią naktį išmainė į Denverio „Nuggets“. 2014 m. liepos 31 d. jis pasirašė NBA sutartį su Denverio komanda.http://www.nba.com/nuggets/denver-nuggets-sign-first-round-picks-jusuf-nurkic-and-gary-harris

Spalio 29 d. debiutavo NBA pergalingose rungtynėse prieš Detroito „Pistons“ komandą. Rungtynėse pelnė 5 taškus bei atkovojo 7 kamuolius.https://www.basketball-reference.com/players/n/nurkiju01/gamelog/2015/ 2015 m. sausio 1 d. jis pelnė savo pirmąjį karjeros dvigubą dublį rungtynėse prieš Čikagos „Bulls“(10 taškų ir 10 atkovotų kamuolių).https://www.espn.com/nba/recap?gameId=400578774

 Portlando „Trail Blazers“ (2017–2023 m.) 
2017 m. vasario 13 d. jis buvo išmainytas į Portlando „Trail Blazers“ komandą.http://www.nba.com/blazers/nurk

Vasario 15 d. debiutavo komandoje rungtynėse prieš Jutos „Jazz“.http://www.espn.com/nba/recap?gameId=400900249

Kovo 28 d. pergalingose rungtynėse prieš Denverio „Nuggets“ pelnė 33 taškus – daugiausiai karjeroje.http://www.espn.com/nba/recap?gameId=400900504

 Finikso „Suns“ (2023–2025 m.) 
2023 m. rugsėjo 27 d. jis buvo iškeistas trijų komandų mainuose į Finikso „Suns“ komandą.https://www.nba.com/suns/news/suns-acquire-nurkic-allen-little-johnson

Su nauja komanda debiutavo spalio 24 d. rungtynėse prieš „Golden State Warriors“.https://www.espn.com/nba/recap/_/gameId/401584690

2024 m. kovo 3 d. rungtynėse prieš Oklahoma Sičio „Thunder“ J. Nurkičius atkovojo 31 kamuolį, pagerindamas Finikso „Suns“ 27 atkovotų kamuolių rekordą per vienerias rungtynes.https://www.espn.com/nba/story/_/id/39650708/nurkic-irked-officials-setting-suns-rebound-record

 Šarlotės „Hornets“ (2025 m.) 
2025 m. vasario 6 d. Nurkičius išmainytas į Šarlotės „Hornets“ už Cody Martin, Vasilije Micić ir 2026 m. antrojo rato šaukimą.

 Jutos „Jazz“ (2025–dabar) 
2025 m. birželio 29 d. iškeistas į Jutos „Jazz“ už Collin Sexton ir 2030 m. antrojo rato šaukimą.

 Nacionalinė rinktinė 

 Jaunimo rinktinės 
J. Nurkičius atstovavo Bosnijos ir Hercegovinos jaunimo rinktinei 2012 m. jaunimo iki 18 metų Europos krepšinio čempionato B divizione, kuriame jis buvo išrinktas turnyro naudingiausiu žaidėju. Čempionate jis vidutiniškai pelnė po 19,4 taško, atkovojo po 13,3 kamuolio per rungtynes.http://www.fibaeurope.com/cid_KNce8jInH7Qj1EsyH5rjn2.roundID_8806.compID_8aYeHlfuGF-mF5IqO8aFH1.season_2012.coid_v6JTIrI3HvYj3jw6EbyzC3.articleMode_on.html

2014 m. jaunimo iki 20 metų Europos krepšinio čempionato B divizione, vidutiniškai pelnydamas po 21,4 taško ir atkovodamas po 12 kamuolių per rungtynes, buvo išrinktas turnyro naudingiausiu žaidėju.http://www.nba.com/nuggets/jusuf-nurkic-named-mvp-after-leading-bosnia-u20-title

 Bosnijos ir Hercegovinos vyrų krepšinio rinktinė 
Rinktinėje jis debiutavo 2013 m. Europos krepšinio čempionato atrankose, kurios vyko 2012 m.http://vijesti.ba/clanak/287377/nurkic-ja-cu-igrati-za-bih-ali-ne-zelim-vidati-one-koji-su-lagali 

Jis taip pat rinktinei atstovavo 2017 m. Europos krepšinio čempionato atrankose bei 2022 m. Europos krepšinio čempionate, kuriame rinktinė iškovojo 18-ą vietą.https://www.blazersedge.com/2022/9/7/23340972/portland-trail-blazers-jusuf-nurkic-bosnia-and-herzegovina-eurobasket

 Dalyvavimas čempionatuose 

|}

 Asmeninis gyvenimas 
J. Nurkičius yra musulmonas.https://andscape.com/features/being-muslim-in-the-nba/

 Pasiekimai 

 2015 m. Visų NBA naujokų antrosios komandos narys
 2014 m. Kroatijos krepšinio lygos finalo naudingiausias žaidėjas
 2014 m. Visos Kroatijos krepšinio lygos antrosios komandos narys

 Išnašos 

Kategorija:Bosnijos ir Hercegovinos krepšininkai